Kienet arja konfrontattiva u ta' rabja li kkaratterizzat l-ewwel dibattitu bejn iż-żewġ kandidati prospettivi għall-elezzjonijiet Amerikani f'Novembru ta' din is-sena. Il-president u kandidat repubblikan Donald Trump u l-kandidat demokratiku Joe Biden tlewmu u argumentaw fuq diversi aspetti mill-Covid-19 u l-mod kif Trump ittratta din il-kwistjoni għall-kriminalità, il-kura tas-saħħa u f'xi waqtiet anki il-membri familjari tagħhom. Mument kruċjali li kkarratterizza d-dibattitu wasal meta Trump kien sfidat biex jikkundanna is-supremisti bojod hekk kif l-Amerka kienet mimlija tensjoni minħabba ġlied immotivat minn mibgħeda razzjali. Miljuni segwew id-dibattitu li tmexxa mill-ġurnalist tal-FOX News Chris Wallace.